Η διακυβέρνηση της πολιτικής συνοχής της Ευρωπαϊκής Ένωσης και του Σχεδίου Ανάκαμψης για την Ευρώπη. Η περίπτωση της Ελλάδας
Creators: name: Μοσχοβίδης, Νικόλαος Κωνσταντίνου
Publisher: name: Aristotle University of Thessaloniki
Year: 2023
Subjects: Πολιτική Συνοχής
Μηχανισμός Ανάκαμψης και Ανθεκτικότητας
Ταμείο Ανάκαμψης
Cohesion policy
Recovery and Resilience Mechanism
Recovery Fund

description: Οι διαδικασίες διακυβέρνησης της πολιτικής συνοχής και του Ταμείου Ανάκαμψης και Ανθεκτικότητας αναπτύσσονται παράλληλα, διαπλέκονται και αλληλοσυμπληρώνονται στο πλαίσιο του νέου Πολυετούς Δημοσιονομικού Πλαισίου 2021-2027, του μεγαλύτερου χρηματοδοτικού πακέτου στην ιστορία της Ευρωπαϊκής Ένωσης. Εντός των κρατών-μελών, επηρεάζουν ανομοιογενώς διαφορετικά συστήματα διοίκησης και εμπλέκουν πολυάριθμους δρώντες σε πολλαπλά επίπεδα, χτίζοντας ιδιότυπα και συχνά πολύπλοκα δίκτυα πολυεπίπεδης διακυβέρνησης. Οι νέες στρατηγικές προτεραιότητες της Ευρωπαϊκής Ένωσης σε συνδυασμό με την ανάγκη ανταπόκρισης στις διαδοχικές κρίσεις των τελευταίων ετών, έχουν μεταβάλλει ριζικά τη φυσιογνωμία της παραδοσιακής πολιτικής συνοχής. Ο ίδιος ο όρος συνοχή διακατέχεται από ασάφεια, ενώ η προσθήκη επιπλέον γενικών ή ειδικών στόχων που διεκδικούν να συνδεθούν με αυτή τείνουν να εκφυλίσουν το περιεχόμενό της. Οι διαδικασίες του Ταμείου Ανάκαμψης, σε συνδυασμό με τα κονδύλια των Διαρθρωτικών Ταμείων, καλούνται αφενός να εξυπηρετήσουν άμεσα και αποτελεσματικά την ανάκαμψη και μετάβαση σε ένα νέο μοντέλο πράσινης και ψηφιακής ανάπτυξης, αφετέρου να αναζωογονήσουν την έννοια της ευρωπαϊκής αλληλεγγύης, που μέχρι πρότινος ταυτιζόταν κατά κύριο λόγο με τη μείωση των περιφερειακών ανισοτήτων μεταξύ κρατών ή περιφερειών της Ευρωπαϊκής Ένωσης. Η παρούσα διπλωματική εργασία περιγράφει τις δομές και διαδικασίες διακυβέρνησης του Ταμείου Ανάκαμψης και της πολιτικής συνοχής σε ευρωπαϊκό και εθνικό επίπεδο, με έμφαση στο ελληνικό σχέδιο ανάκαμψης και ανθεκτικότητας «Ελλάδα 2.0» και τη διαχείριση προγραμμάτων ΕΣΠΑ. Στο πλαίσιο αυτό, επιχειρεί μια πρώτη καταγραφή διαφαινόμενων αλλαγών που δρομολογεί το Ταμείο Ανάκαμψης, τόσο για το μέλλον της πολιτικής συνοχής της Ευρωπαϊκής Ένωσης όσο και για τη διακυβέρνηση του χώρου συνοχής στην Ελλάδα, από άποψη δομών, δρώντων και οργανωτικών προτύπων.
description: The governance procedures of the cohesion policy and the Recovery and Resilience Fund are developed in parallel and they complement each other in the context of the new Multiannual Financial Framework 2021-2027, the largest financial package in the history of the European Union. Within member states these procedures unevenly affect different governance systems and involve numerous actors at multiple levels, building idiosyncratic and often complex networks of multilevel governance. The new strategic priorities of the European Union combined with the need to respond to the successive crises of recent years have radically changed the nature of traditional cohesion policy. The term cohesion itself is possessed by ambiguity; at the same time a number of additional general or specific objectives associated with it tend to degenerate its content. The procedures of the Recovery Fund combined with those of the Structural Funds are called upon to directly and effectively serve recovery and transition to a new model of green and digital development and on the other hand to revitalize the concept of European “solidarity”, identified until now primarily by reducing regional disparities among EU states or regions. This dissertation describes the governance structures and procedures of the Recovery and Resilience Fund and cohesion policy at the European and national level with an emphasis on the Greek recovery and resilience plan “Greece 2.0” and on the management of National Strategic Reference Framework programs. In this context, it attempts to record looming changes initiated by the Recovery and Resilience Fund both for the future of the EU cohesion policy as well as for the governance of the cohesion space in Greece in terms of structures, actors and organizational standards.